דייוויד רודס

דייוויד רודס (באנגלית: David Rhodes; נולד בדצמבר 1973) הוא מנהל מדיה אמריקאי. מכהן כיו"ר ההנהלה של קבוצת סקיי ניוז מפברואר 2023. ביולי 2021 נשכר כדי להוביל פיתוח עסקים בין-לאומיים ב-Sky, חברה בת של חברת הכבלים האמריקאית קומקאסט. שימש כנשיא CBS News מ-2011 עד 2019. היה נשיא רשת חדשות הצעיר ביותר בהיסטוריה של הטלוויזיה האמריקאית.<ref name="CrainsForty"></ref><ref></ref>

==ילדותו וחינוך==
רודס נולד וגדל בעיר ניו יורק. בן לאב אפיסקופלי מטקסס ולאם יהודייה מניו יורק.<ref></ref><ref name=":2"></ref> סיים את לימודיו באוניברסיטת רייס ביוסטון ב-1996 עם תואר בכלכלה ובמדעי המדינה.<ref></ref><ref></ref> הוא אחיו של בן רודס, לשעבר סגן היועץ לביטחון לאומי לתקשורת אסטרטגית של הנשיא ברק אובמה.<ref name=":2" /><ref></ref><ref></ref>

==קריירה==
רודס החל את הקריירה שלו בעיתונות טלוויזיונית בערוץ פוקס ניוז,<ref name=":2" /> שם הצטרף כעוזר הפקה לפני שהערוץ הושק באוקטובר 1996. בסופו של דבר הפך לסגן נשיא חטיבת החדשות ונשאר בפוקס במשך 12 שנים.<ref name=extends/><ref name=":1"></ref> בשנת 2008, עבר רודס לבלומברג לתפקיד ראש הטלוויזיה האמריקאית.<ref name=":1" /> ערוץ הכבלים של בלומברג עבר עיצוב מחדש גדול ב-2009.<ref name=extends/><ref></ref>

בפברואר 2011 הפך רודס לנשיא CBS News, והחליף את שון מקמנוס.<ref></ref> בגיל 37 היה לנשיא רשת החדשות הצעיר ביותר בהיסטוריה של הטלוויזיה האמריקאית.<ref name="Steinberg"></ref>

רודס היה אחראי על שידורי CBS News ועל איסוף החדשות של החטיבה בכל הפלטפורמות כולל טלוויזיה, CBS News Radio, CBSNews.com<ref></ref> ו-CBSN, רשת החדשות הראשונה המוגשת בשידור חי בסטרימינג.<ref></ref><ref></ref>

החל משנת 2015 קיבל פיקוד על יחידת CBS News של הרשת. בנוסף, היה אחראי על הפיקוח על חדשות CBS Evening News, CBS This Morning ועוד.<ref name="Steinberg"/>

רודס קידם את "חדשות אמיתיות" ושם דגש על המסורות העיתונאיות של CBS News.<ref name="Steinberg"/> החטיבה החלה לשדר את CBS This Morning בשנת 2012<ref></ref> – תוך נתינת דגש על סיקור חדשותי קשה יותר והחזרת תוכנית הבוקר למרכז השידור של CBS בחזרה מאולפן מרוחק. התוכנית Face the Nation הוארכה לשעה ודורגה במקום הראשון לתוכניות של יום ראשון בבוקר לעניינים ציבוריים.<ref name=extends></ref><ref></ref>

ב-6 בינואר 2019 מונתה סוזן צירינסקי לנשיאת CBS News, במקום דייוויד רודס.<ref name="WSJ"></ref><ref></ref><ref name=battaglio></ref> רודס פרש מתפקידו ב-1 במרץ 2019 "לאחר שפיקח על המעבר של צירינסקי והיה בעל תפקיד מייעץ לאחר מכן."<ref name=battaglio/> על פי וראייטי, עם רודס בראש הארגון, "CBS News התרחבה לטריטוריות דיגיטליות חדשות ושמה דגש רב יותר על שורשיה כאמצעי מהימן של חדשות קשות, עיצבה מחדש את תוכנית הבוקר של הרשת והשיקה את ערוץ החדשות הסטרימינג CBSN."<ref></ref>

בספטמבר 2019 החל לעבוד כיועץ לספוטיפיי בנושא פיתוח פודקאסטים מקוריים,<ref></ref> בנוסף עבד בלוס אנג'לס טיימס.<ref></ref>

במאי 2020 החל לעבוד ב-News UK, החטיבה הבריטית של News Corp שבבעלותו של רופרט מרדוק. רודס פיתח מספר תוכניות אקטואליה ובידור,<ref name="Smith"></ref><ref></ref><ref name=":0"></ref> אך הפרויקט הופסק כאשר הצוות של רודס הבין שלא נכון להשיק עסק מסורתי לחדשות כבלים בשוק הנוכחי.<ref></ref>

ביולי 2021 רודס נשכר להוביל פיתוח עסקי בין-לאומי ב-Sky, חברה בת של קומקאסט.<ref></ref>

==מועצות==
רודס היה יו"ר המועצה המייעצת של The Edward R. Murrow Center לעולם דיגיטלי בבית הספר פלטשר באוניברסיטת טאפטס.<ref></ref> הוא גם מכהן במועצת הנאמנים של אוניברסיטת רייס,<ref></ref> במועצת היועצים של מכון בייקר,<ref></ref> המועצה המייעצת למכון למנהיגים חדשים של אוניברסיטת רייס,<ref></ref> ובמועצה המייעצת של Scripps Howard School of Journalism and Communications.<ref></ref>

==פרסים והכרה==
בשנת 2013 רודס הפך ל"מנהיג עולמי צעיר" של הפורום הכלכלי העולמי בכנס ביאנגון, מיאנמר, ומשתתף במפגש השנתי של הפורום בדאבוס, שווייץ.<ref></ref> הוא הגיע לטופ 10 ב-"40 Under 40" של המגזין "פורצ'ן" ב-2012<ref></ref> ונכנס למספר רשימות מדיה ועסקים, ביניהן "35 האנשים החזקים ביותר במדיה" של הוליווד ריפורטר<ref></ref> ו-"50 האנשים החזקים ביותר בוושינגטון" של GQ.

==חיים אישיים==
בשנת 2005 התחתן עם אמה קאהן.<ref>[https://query.nytimes.com/gst/fullpage.html?res=9E02E1D7103FF930A35757C0A9639C8B63 New York Times: "WEDDINGS/CELEBRATIONS; Emma Kahn, David Rhodes"] April 3, 2005</ref> כיום הוא מחלק את זמנו בין לונדון לניו יורק עם אשתו ושני בניו.<ref></ref>

==הערות שוליים==

קטגוריה:בוגרי אוניברסיטת רייס
קטגוריה:סגל CBS
קטגוריה:אמריקאים שנולדו ב-1973